Translate into English:

Pajer je bio uvek isti. Teško je kazati šta bi trebalo da se desi pa da se on promeni u svom ophođenju i odnosu prema ljudima. Ali ono što je glavno i zbog čega je došla, to nije ni on umeo ili nije hteo da joj kaže. U razgovoru sa njim sve su stvari postajale prozračno jasne, lake i čiste, i sve se teškoće gubile u magli iz koje će se pojaviti čim čovek iziđe iz Pajerove kancelarije. I kad je izišla, Gospođica nije bila ništa obaveštenija ni mirnija. Naprotiv, sa čuđenjem i nerazumevanjem se pitala zašto Pajer, kao i Veso, oprezno zastajkuje kad razgovara sa njom, zašto njihove reči ne kazuju ništa a u njihovom ćutanju oseća se gluvo nepoverenje i nerazumljiv prekor? Zašto svi ljudi kojima se obrati trepću neodređeno očima, gledaju je zagonetno i govore sve ono što za nju nema nikakve važnosti…? Pitala se i nije nalazila odgovora, jer ni sada, kao ni ranije, nije umela da misli o sebi ni da se posmatra i ispituje tuđim očima. Samo je dvostruko osećala težinu usamljenosti i neizvesnosti u kojoj se nalazila.

Na svoju majku nije ni pomišljala kao na stvorenje sa kojim se može porazgovarati i posavetovati ma o čemu.

Pojašnjenje:

Rečenicu “Ali ono što je glavno i zbog čega je došla, to nije ni on umeo ili nije hteo da joj kaže.” treba ispravno shvatiti da bi se ispravno prevela: on nije mogao ili nije htio da joj kaže ništa o tome što ga je pitala, što je tražila da sazna od njega po dolasku u njegovu kancelariju. To što ga je pitala je njoj bilo posebno od posebne važnosti.